Jun 15,2017
బజాజ్‌ బైకుల ధరలు తగ్గింపు
న్యూఢిల్లీ : ప్రముఖ ఆటోమొబైల్‌ కంపెనీ బజాజ్‌ ఆటో తన ద్విచక్ర వాహనలపై ధరలు తగ్గిస్తున్నట్టు ప్రకటించింది. జులై ఒక్కటో తేది నుంచి వస్తుసేవల పన్ను (జీఎస్‌టీ) అమల్లోకి రానున్నప్పటికీ తమ ఖాతాదారులకు ముందుగానే లబ్ది చేకూర్చుతున్నట్టు బజాజ్‌ ఆటో తెలిపింది. తగ్గించిన ధరలు జూన్‌ 14నుంచే అమల్లోకి వస్తాయని ప్రకటించింది. రాష్ట్రాలను బట్టి వివిధ మోడళ్లపై రూ.4,500 వరకు తగ్గించినట్టు తెలిపింది. ప్రస్తుతం మోటార్‌ సైకిళ్లపై 30 శాతం పన్ను అమలు అవుతోంది. జీఎస్‌టీలో ఈ రేటును 28 శాతానికి తగ్గించారు. 350సీసీ పైబడిన మోటార్‌ సైకిళ్లపై అదనంగా 3 శాతం సెస్‌ విధించనున్నారు.
మీ స్నేహితులకు రికమెండ్ చెయ్యండి